CELEX: 32018D0767
Language: el
Date: 2018-05-22 00:00:00
Title: Απόφαση (ΕΕ, Ευρατόμ) 2018/767 του Συμβουλίου, της 22ας Μαΐου 2018, σχετικά με τον καθορισμό της χρονικής περιόδου των ένατων εκλογών των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία

25.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 129/76
            
         ΑΠΌΦΑΣΗ (ΕΕ, Ευρατόμ) 2018/767 ΤΟΥ ΣΥΜΒΟΥΛΊΟΥ
   της 22ας Μαΐου 2018
   σχετικά με τον καθορισμό της χρονικής περιόδου των ένατων εκλογών των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την Πράξη της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία (1) και ιδίως το άρθρο 11 παράγραφος 2 δεύτερο εδάφιο,
   Έχοντας υπόψη τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:
   
               (1)
            
            
               Με την απόφαση 78/639/Ευρατόμ, ΕΚΑΧ, ΕΟΚ (3), το Συμβούλιο καθόρισε, για τις πρώτες εκλογές των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία, τη χρονική περίοδο από 7 έως 10 Ιουνίου 1979.
            
         
               (2)
            
            
               Αποδεικνύεται αδύνατον να πραγματοποιηθούν οι ένατες εκλογές κατά την αντιστοιχούσα περίοδο του 2019.
            
         
               (3)
            
            
               Θα πρέπει συνεπώς να καθορισθεί άλλη εκλογική περίοδος,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η χρονική περίοδος που προβλέπεται στο άρθρο 10 παράγραφος 1 της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία καθορίζεται, για τις ένατες εκλογές, από τις 23 έως τις 26 Μαΐου 2019.
   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   
   
      Βρυξέλλες, 22 Μαΐου 2018.
      
         
            Για το Συμβούλιο
         
         
            Ο Πρόεδρος
         
         K. VALCHEV
      
   
   
      (1)  ΕΕ L 278 της 8.10.1976, σ. 5.
   
      (2)  Γνώμη της 18ης Απριλίου 2018 (δεν έχει ακόμη δημοσιευθεί στην Επίσημη Εφημερίδα).
   
      (3)  Απόφαση 78/639/Ευρατόμ, ΕΚΑΧ, ΕΟΚ του Συμβουλίου, της 25ης Ιουλίου 1978, σχετικά με τον καθορισμό της χρονικής περιόδου των πρώτων εκλογών των αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία (ΕΕ L 205 της 29.7.1978, σ. 75).